open-index/open-wikipedia-markdown huggingface dataset:
Sumptre

**Sumptre** (*Nyssa sylvatica*) er et løvfellende tre i sumptrefamilien som vokser i østlige Nord-Amerika. 

Arten blir 5–30 m høy. Den grå barken blir tidlig grovt furet med brede, vertikale ribber. Bladene varierer i form fra omvendt eggformede til elliptiske; de er 5,5–12 cm lange og 3,5–6,5 cm brede med en glinsende overside. De er som regel helrandede, men kan ha noen få grove tenner ytterst. Om høsten er bladene skarlagensrøde og gylne og blir til slutt mørkerøde.

De små grønnhvite blomstene sitter ved basis av nye skudd og er rike på nektar. Noen blomster er tvekjønnede, men rene hann- og hunnblomster er vanligst. I praksis er trærne sannsynligvis særbu. Hannblomstene sitter 2–5 sammen, og hunn- og tvekjønnede blomster sitter 3–5 sammen. Frukten er en svart til blå steinfrukt, som er 8–12 mm lang.

Det norske navnet «sumptre» er misvisende for *Nyssa sylvatica* i snever betydning. Denne arten foretrekker godt drenert og løs jord i motsetning til den nærstående *[[Nyssa biflora]]* og andre *[[Nyssa]]*-arter. *Nyssa biflora* regnes ofte som en varietet av sumptre, *Nyssa sylvatica* var. *biflora*.

Sumptre vokser for det meste i lavlandet, men finnes opptil 910 moh. i Nord-Carolina. Arten dominerer aldri i noen skogtype, men kan finnes sammen med mange andre treslag, for eksempel svartask, kvitalm, rødlønn, virginiaeiner, weymouthfuru, kviteik, fargeeik, rødeik, tulipantre, kanadahemlokk, sumpeik, ambratre, sumpfuru, virakfuru, *[[Celtis laevigata]]*, grønnask, atlantersypress, *[[Magnolia virginiana]]* og *[[Persea borbonia]]*.

Nordgrensen for utbredelsen strekker seg fra sørvestre Maine gjennom New York, sørligste Ontario, sentrale Michigan, Illinois og sentrale Missouri. Vestgrensen går gjennom østlige Oklahoma og østlige Texas. Arten mangler i Mississippi-deltaet, nedre del av Mississippi-dalen og i sørlige Florida. Isolerte bestander finnes i sentrale og sørlige Mexico.

Dette treet er viktig for dyrelivet. Mange pattedyr og fugler eter fruktene. Hvithalehjort forsyner seg av unge skudd. Trærne er ofte hule og har stor betydning for hulerugende fugler, ekorn og flaggermus. Blomstene er viktige for honningbier. Treet plantes i parker og store hager på grunn av de praktfulle høstfargene.

## Galleri

NyssaSylvaticaTrunk.jpg|Stamme
Rim Rock Trail - Blackgum, Black Tupelo (Nyssa sylvatica) - Flickr - Jay Sturner.jpg|Bladverk
Nyssa sylvatica 1116138.jpg|Blomster
Nyssa sylvatica v sylvatica.jpg|Umoden frukt
Nyssa sylvatica JPG1b.jpg|Høstfarge


## Kilder
* 
* 
* 
* 

## Eksterne lenker
*
Skarbøvik kirke

**Skarbøvik kirke** er en arbeidskirke fra 1995 på øya Hessa i Ålesund kommune. Kirken har 150 sitteplasser. Fasaden består for en stor del av teglstein og glass, og ved siden av kirken står en støpul.

Kirken drives av en stiftelse.

Det er ikke kirkegård på stedet.

## Kilder
* Ålesund kirkelige fellesråd 

## Eksterne lenker
* Kirkens Facebook-side
Forglem meg ei (film)

***Forglem meg ei*** (originaltittel: *Vergiss mein nicht*) er en tysk dramafilm fra 1935 regissert av Augusto Genina. 

Filmen ble nyinnspilt på engelsk i 1936 i Storbritannia av Alexander Korda.

## Referanser


## Eksterne lenker
*
Kurt Vespermann

**Kurt Vespermann** (født 1. mai 1887, død 13. juli 1957 i Berlin) var en tysk film- og teaterskuespiller.

## Filmografi  (utvalg)
*1920 : *[[Das große Licht]]*
*1935 : *[[Forglem meg ei (film)|Forglem meg ei]] (Vergiss mein nicht)*
*1939 : *[[Symfoni Pathetique (film)|Symfoni Pathetique]] (Es war eine rauschende Ballnacht)*
*1941 : *[[En herre i pysjamas]] (Der Gassmann)*

## Referanser


## Eksterne lenker
* 
*
Søndre Nærsnes naturminne

**Søndre Nærsnes naturminne** er en 150 meter lang og ca. 25 meter høy skrent langs fylkesvei 6/Sundbyveien. Det 3 dekar store området er en del av eiendommen Nærsnes søndre, gårdsnr 43, bruksnr 1 i Røyken kommune. Området ble vernet 15. januar 1988, men vernet er ikke matrikkelført på eiendommen.

## Verneformål

Området viser overgangen mellom de kambriske og ordoviciske lag. Det har en god og kontinuering utvikling uten brudd i avsetninger. Slike overganger er ansett som dårlig utviklet i mange deler av verden. Dette gjør naturminnet på Nærsnes spesielt.

## Referanser




## Eksterne lenker
* 
* Naturminnets verneforskrift hos Lovdata
* Brosjyren ''Fossilforekomst'', utgitt av Fylkesmannens miljøvernavdeling og Statens naturoppsyn
Sørrygge

**Sørrygge** (**Sør-Rygge**) er en matrikkelgård i Bø kommune i Nordland. Stedet ligger på Langøya, ved den indre delen av Møklandsfjorden (og Ryggefjorden). Sørrygge tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.

Gårdsnavnet er antakelig ei flertallsform av *rygg*, altså lang, smal ås. Det antas at Sørrygge og Nordrygge opprinnelig var to halvdeler av samme gård, Rygge. Sørrygge ble første gang bosatt lenge før svartedauden, og er nevnt allerede i Aslak Bolts jordebok på 1430-tallet, men da lå gården øde. Ødetida varte sannsynligvis i mer enn 100 år. Opptegnelser i ei skatteliste fra 1567 viser at det da bodde folk på «Rygge», og det antas at dette gjaldt både Sør- og Nordrygge. Fra rundt 1635 til 1670 og igjen fra 1680 lå gården øde igjen. En gang rundt 1710 fikk Sørrygge igjen bosetning, og gården har siden vært kontinuerlig bebodd. Etter at de siste samiske brukerne forsvant like etter 1850, har gården vært norsk. Størst folketall hadde Sørrygge rundt 1900, da det bodde knapt 30 personer der.

Ryggedalen tilhører Rygge-gårdene. Grensa mellom Sør- og Nordrygge følger vassdraget i dalen, slik at sørsida av dalen tilhører Sørrygge mens nordsida tilhører Nordrygge. Fylkesvei 820, åpnet i 1980, passerer Sørrygge og går gjennom Ryggedalen. Fra Kråkhaugen ved Sørrygge går kommunal vei (tidligere fylkesvei 914) sørover via Jørland til Verhalsen.

Sørrygge hadde gårdsnummer 7 i Øksnes kommune. Etter endringa av kommunegrensene ble det gnr. 72 i Bø.

## Referanser


## Kilder
*Johan Borgos: *[http://urn.nb.no/URN:NBN:no-nb_digibok_2017012529002 Gård og slekt i Øksnes. Bind I]*. Øksnes Historielag, Myre 1990. ISBN 82-992259-1-4 (s. 150-151, digitalisert av Nasjonalbiblioteket)
*Bø kommune: Gnr. 72 - Sør-Rygge (skrevet av Arve Elvik, besøkt 17. mai 2017)
Lifjell (Efteløt i Kongsberg)

**Lifjell** er et fjell i Kongsberg kommune i Buskerud. Det har en høyde på 556 meter over havet. Fjellet ligger vest for bygda Efteløt og like nordøst for Skrimfjella.

## Referanser
Nordre Nærsnes naturminne

**Nordre Nærsnes naturminne** er en tange i Nærsnesbukten, ved Nærsnes i Asker kommune. Naturminnet er en 8 dekar stor del av eiendommen Sundbyveien 8 B, Nordre Nærsnes, med gårdsnummer 42 og bruksnummer 1. Området ble vernet 15. januar 1988, men vernet er ikke matrikkelført på eiendommen.

## Verneformål

Det vernede området viser overgangen mellom kambriske og ordoviciske lag. Området har en kontinuerlig utvikling uten noen avsetningsbrudd. Slike overganger er ansett som dårlig utviklet i mange deler av verden. Dette gjør naturminnet på Nærsnes spesielt.

## Referanser




## Eksterne lenker
* 
* Naturminnets verneforskrift hos Lovdata
* Brosjyren ''Fossilforekomst'', utgitt av Fylkesmannens miljøvernavdeling og Statens naturoppsyn
Nauru Regional Processing Centre

**Nauru Regional Processing Centre** er en australsk asylleir som ligger på stillehavsøya Nauru. Den er én av flere australske asylleirer, og er én av to som ligger utenfor Australias territorium. Leiren drives av selskapet Broadspectrum på vegne av Department of Immigration and Border Protection, et australsk departement som er ansvarlig for immigrasjon, statsborgerskapssaker og grensekontroll. Bruken av slike asylleirer er et ledd i australsk asylpolitikk; leiren på Nauru ble åpnet i 2001 av John Howards regjering som del av «stillehavsløsningen». Den ble lagt ned i 2008 for å imøtekomme et av valgløftene til den første Rudd-regjeringa, men ble gjenåpnet av Gillard-regjeringa i 2012 etter en økning i nye båtflyktninger og press fra opposisjonen under ledelse av Abbott.

Forholdene på leiren har blitt beskrevet som «forferdelige», «traumatiserende» og «inhumane»; ifølge Redd Barna går så mange som 85 % av asylbarna ikke på skole på grunn av mobbing og trakassering, og seksuelle misbruk skal være utbredt.

## Referanser




## Eksterne lenker
* 
* Australia: Appalling abuse, neglect of refugees on Nauru, Amnesty International og Human Rights Watch
Ftrace

**ftrace**, en forkortelse for **Function Tracer**, er et rammeverk for sporing i Linuxkjernen. Selv om navnet kommer fra dets evne til å lagre informasjon om funksjonskall i Linuxkjernen, dekker rammeverket mange flere av Linuxkjernens interne operasjoner.

ftrace kan rettes mot forskjellige statiske sporingspunkter, slik som skeduleringer, avbrudd, minne-mappet I/O, mikroprosessorens strømforbruk, og operasjoner relatert til filsystemer og virtualisering. Dynamisk sporing av kjernens funksjonskall er også tilgjengelig, og kan valgfritt begrenses til en delmengde av funksjoner ved å bruke globs, og med muligheten til å generere kallgraf- og kallstakk-rapporter. Ftrace kan også brukes til å måle ulike former for latens i Linuxkjernen, slik som hvor lenge avbrudd eller forkjøpsrett er deaktivert.

Programvaren ble lansert den 9. oktober 2008.

## Referanser
Kutangen naturminne

**Kutangen naturminne** er en tange som skiller Tajetbukten fra Dørstubukten nord for Slemmestad i Asker kommune. Området er en del av eiendommen til Slemmestad fabrikker, gårdsnummer 38, bruksnummer 162. Området ble vernet 15. januar 1988, men vernet er ikke matrikkelført på eiendommen.

## Verneformål

Naturminnet viser sammen med de andre naturminnene ved Slemmestad lagrekken fra mellomkambrium til mellomordovicium. Naturminnet Kutangen viser ordoviciske sedimenter og Ceratopygekalk ute i sjøen. Det viser også en sammenhengende skiferrekke og kalkstein lenger inne på tangen.

## Referanser




## Eksterne lenker
* 
* Naturminnets verneforskrift hos Lovdata
* Brosjyren ''Fossilforekomst'', utgitt av Fylkesmannens miljøvernavdeling og Statens naturoppsyn
Slaget ved Leyte Gulf

**Slaget ved Leyte Gulf **var et sjøslag under andre verdenskrig som fant sted ved øya Leyte på Filippinene fra 23. til 26. oktober 1944. Slaget blir vanligvis regnet som det største i krigen.

Slaget ble utkjempet mellom marinestyrker fra USA og Australia på den ene siden, og den japanske flåten på den andre siden. Krigshandlingene fant sted i og ute på havet mellom og ved de filippinske øyene Leyte, Samar og Luzon. Den 20. oktober invaderte USA øya Leyte, som del av en plan som skulle isolere Japan fra landområdene de okkuperte i Sørøst-Asia, særlig med tanke på å fravriste den japanske krigsmakten og industrien krigsviktig tilgang på olje. Den japanske flåten mobiliserte så godt som alle større krigsskip i et forsøk på å slå tilbake den allierte invasjonen, men ble jaget vekk av den amerikanske marinens 3. og 7. flåte. Japans flåte led store tap, og fikk siden aldri en tilsvarende krigsstyrke. Under resten av Stillehavskrigen lå størstedelen av de store japanske krigsskipene, i mangel på drivstoff, i basene sine, hvor de måtte tåle tap under vedvarende flyangrep.

Slaget ved Leyte Gulf besto egentlig av fire ulike trefninger mellom de stridende maktene. Det omfattet slag i Sibuyansjøen, Surigaosundet, utenfor Kapp Engaño og ved øya Samar, såvel som andre mindre angrep i området.

Under slaget benyttet det japanske flyvåpenet organiserte kamikazeangrep for første gang. Japan hadde på dette tidspunkt færre krigsfly enn de allierte hadde krigsskip, noe som viser hvor svekket Japan var som krigsmakt i forhold til de allierte høsten 1944.
Sophie Hedvig av Slesvig-Holsten-Sønderborg-Glücksborg

**Sophie Hedvig** (født 7. oktober 1630, død 27. september 1652 i Sachsen) var prinsesse av Slesvig-Holsten-Sønderborg-Glücksborg, gift hertuginne av Sachsen-Zeitz.

Hun var datter av hertug Philip av Slesvig-Holsten-Sønderborg-Glücksborg og hustru Sophie Hedvig av Sachsen-Lauenburg (1601–1660). I 1650 giftet Sophie Hedvig seg i et dobbeltbryllup i Dresden med Moritz I, hertug av Sachsen-Zeitz (1619–1681) samtidig som hennes søster Christiane (1634–1701) giftet seg med Moritz bror Christian I av Sachsen-Merseburg (1615–1691). Feiringene vart i fire uker og inkluderte oppførelsen av balletten *Paris und Helena*. 

Sophie Hedvig fødte to sønner, Johann Philip og Moritz som begge døde som barn. Selv døde hun blott 21 år gammel den 27. september 1652, og ble begravet i Sophienkirche i Dresden. I korets nordvegg ble oppført et epitafium med figurer forestillende Sophie Hedvig og hennes to sønner utført av billedhugger Wolf Ernst Brohn (d.1664). Kirken ble ødelagt under annen verdenskrig, men figurene var blitt reddet før bombardementet og spredt rundt omkring i Tyskland. I 1950 ble Sophie Hedvigs sarkofag flyttet til St. Marien zu Freiberg og figurene senere samlet. 

## Referanser
Ksplice

**Ksplice** er en utvidelse av Linuxkjernen som er åpen kildekode. Den sørger for sikkerhetspatcher kan tilføyes kjernen uten at det er nødvendig med omstart, slik at man reduserer nedetid og forbedrer tilgjengelighet, en teknikk som er kjent som dynamisk programvareoppdatering. Ksplice støtter bare patcher som ikke foretar signifikante semantiske endringer i kjernens datastrukturer.

Ksplice er blitt implementert for arkitekturene IA-32 og x86-64. Første versjon ble lansert 23. april 2008. Programmet ble utviklet av Ksplice, Inc. frem til 21. juli 2011 da det ble oppkjøpt av  Oracle Corporation og lansert som en del av Oracle Linux. Støtten for Red Hat Enterprise Linux ble sløyfet og omdannet til en 30-dagers prøveversjon for RHEL-kunder som et insentiv til å migrere til Oracle Linux Premier Support. Samtridig ble Oracle Unbreakable Enterprise Kernel et krav for å bruke Ksplice på produksjonssystemer.

Per juli 2015 er Ksplice fritt tilgjengelig for Linuxinstallasjoner, med offisiell støtte for Linuxdistribusjonene Fedora og Ubuntu.

Siste versjon er 0.9.9.1 og ble lansert 28. juli 2011.

## Referanser


## Eksterne lenker
*
Persea borbonia

***Persea borbonia*** er et eviggrønt tre i laurbærfamilien som vokser på kystslettene i sørøstlige USA.

Det blir opptil 25 m høyt, og alle deler av planten dufter. Bladene er ovale til elliptiske, 6–16 cm lange og 2–5 cm brede. Bladundersiden er lys og hårete, og oversiden er skinnende grønn. Frukten er en steinfrukt som er 10 mm i diameter.

*Persea borbonia* vokser på kanten av sumper. Her finnes den sammen med trær som *[[Nyssa biflora]]*, *[[Magnolia virginiana]]*, rødlønn, sumptre, *[[Gordonia lasianthus]]*, ambratre, vasseik, tulipantre, oksemagnolia, *[[Sabal palmetto]]*, sumpfuru, virakfuru, sumpsypress (både var. *distichum* og var. *imbricarium*) og atlantersypress. I busksjiktet finnes blant annet *[[Cliftonia monophylla]]*, kristtorn, *[[Lyonia lucida]]* og *[[Morella (botanikk)|Morella]]*. Utbredelsen omfatter kystslettene fra sørlige Delaware sørover til Florida og vestover til Texas. Arten finnes også på Bahamas.

I 2003 begynte *Persea borbonia*-trærne på Hilton Head Island i Sør-Carolina å visne, og året etter var 75–80&nbsp;% av slike trær på øya døde. Årsaken viste seg å være soppen *Raffaelea lauricola* som spres av ambrosiabillen *Xyleborus glabratus*. Billen hører hjemme i tropisk og subtropisk Asia og ble først oppdaget i USA i 2002. Sykdommen spredte seg raskt, og i 2017 antok man at 300 millioner trær var døde, omtrent en tredjedel av den opprinnelige bestanden. Andre arter i laurbærfamilien blir også angrepet, blant annet avokado og den truede *[[Lindera melissifolia]]*.

## Referanser


## Eksterne lenker
*
Parlamentsvalget i Storbritannia 2017

**Parlamentsvalget i Storbritannia 2017** fant sted 8. juni 2017 i Storbritannias 650 enmannskretser. Etter Storbritannias valglov skulle neste valg egentlig holdes 7. mai 2020, men statsminister Theresa May fikk 19. april 2017 flertall i Underhuset for at nyvalget skulle finne sted. Grunnen til at nyvalget ble utskrevet var at May ønsket et større konservativt flertall før forhandlingene om Storbritannias uttreden av EU.

Det konservative partiet fikk størst oppslutning og flest mandater i Underhuset, men mistet sitt rene flertall. Det er tredje gang siden andre verdenskrig at britene har fått et vippeparlament («hung parliament»).

Den minste marginen kom i valgdistriktet North East Fife, der Det skotske nasjonalpartiets Stephen Gethin fikk to stemmer mer enn Liberaldemokratenes Elizabeth Riches.

## Resultat

## Partier
### Storbritannia

### Nord-Irland

## Meningsmålinger

### Valgdagsmåling
En valgdagsmåling ble utført utenfor 144 valglokaler for BBC, ITV og Sky News. Den ble offentliggjort da valglokalene stengte klokka 22.00 UTC+1. Den viste at de konservative ble største parti, men ikke fikk nok stemmer til flertall i underhuset.

## Noter

## Referanser


## Eksterne lenker
*
Liste over statsledere i 1876

## Europa

* **[[Den hellige stol]]** - Pius IX, biskop av Roma (1846-1877)

## Nord-Amerika

## Sør-Amerika

## Oseania

## Eksterne lenker
* Current Rulers ABC 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Valerian Zorin

**Valerian Aleksandrovitsj Zorin** (russisk: Валериан Александрович Зорин; født 1. januar 1902 i Novotsjerkassk i Russland, død 14. januar 1986 i Moskva) var en sovjetisk diplomat og politiker.
	
## Liv og virke
### Bakgrunn
Zorin var sønn av en lærer. Etter å ha sluttet seg til det sovjetiske kommunistiske parti (SUKP) i 1922, innehadde Zorin ledende verv i en bykomité i Moskva og i sentralkomitéen for Komsomol frem til 1932. I 1935 tok han eksamen ved det kommunistiske utdannelsesinstitutt (Высший коммунистический институт просвещения). I årene 1935-41 arbeidet han med flere partioppdrag og som lærer. I perioden 1941-44 var han ansatt ved folkekommissariatet for utenrikssaker.

### Ambassadør, minister
Zorin tjenestegjorde årene 1945-47 som sovjetisk ambassadør i Tsjekkoslovakia. I 1948 hjalp Zorin med å organisere det tsjekkoslovakiske statskuppet. I den tsjekkiske allmennhet er han i ettertid blitt lagt til last medvirkning til drapet på Jan Masaryk den 10. mars 1948. Han ble funnet død etter et fall fra et vindu. Den offisielle begrunnelsen for hans død var at han hadde begått selvmord. 

I periodene 1947-55 og 1956-1965 var han assisterende utenriksminister i Sovjetunionen. Samtidig hadde han andre oppdrag, blant annet som permanent sovjetisk representant i FNs sikkerhetsråd i årene 1952-53. I 1955-56 var Zorin sovjetisk ambassadør i Vest-Tyskland. I årene 1956-1965 representerte han igjen Sovjetunionen i FNs sikkerhetsråd. Han hadde en omtalt konfrontasjon med den amerikanske FN-ambassadør Adlai Stevenson den 25. oktober 1962 under Cubakrisen. Stevenson fremla luftfoto av sovjetiske atomraketter på Cuba og konfronterte Zorin:

:*«Ja eller nei? ikke vent på oversettelsen! Ja eller nei?» Zorin: «Jeg er ikke i noen amerikansk rettssal, Sir, og derfor har jeg ikke noen lyst til å svare på et spørsmål som om jeg blir stilt som stod jeg for Statsadvokaten». Stevenson: «De står her for verdensopinionens rettssal og De kan svare, med ja eller nei.»“ Senere: «Jeg er beredt til å vente på mitt svar til helvete fryser til.»* (Michael R. Beschloss: *The Crisis Years. Kennedy and Khrushchev 1960–1963*, New York 1991, oversettelse for wikipedia.)

Senere er det blitt kjent at verken Zorin eller den sovjetiske ambassadør i Washington DC, Anatolij Dobrynin, har blitt informert av Moskva om rakettutplasseringene. 

Etter mordet på John F. Kennedy i 1963 kom Zorin med en i USA kontroversiell uttalelse om mulige årsaker til presidentmordet, avfeide forestillinger om att Kennedy var blitt drept av Lee Harvey Oswald, og spekulerte i stedet rundt om at det kan ha vært et resultat av Kennedys progressive synspunkter på medborgerlige rettigheter og «avskummet» i de amerikanske sørstatene.

I perioden 1965-71 var Zorin sovjetisk ambassadør i Frankrike og i år 1971 ble han ambassadør for særoppdrag ved utenriksministeriet i Sovjetunionen. Han var da 70 år gammel - stillingen var rent representativ. 

Ved de 22. og 23. partikongressene i 1961 og 1966, ble Zorin innvalgt i SUKPs Sentralkomité.

## Referanser
Lindalen naturreservat

**Lindalen naturreservat** er et naturreservat i Evje og Hornnes kommune. Det ligger mellom Fylkesvei 302 (Aust-Agder) og Linddalsfjellet, lengst nord i Dåsvannsdalen. Fylkesmannen i Aust- og Vest-Agder er vernemyndighet for området.

:«Formålet med fredningen er å bevare en rik utforming av alm-lindeskog (Ulmo-Tilietum) med preg av urskog.»

Området ble fredet ved kongelig resolusjon 9. desember 1977. Det er totalt 165 dekar, landarealet er på 110 dekar. I tillegg til alm og lind er det også lønn, osp, bjørk, sommereik og rogn i naturreservatet, så vel som einer og hassel. Av arealet er 24% barskog og 35% lauvskog mens 40% er fjell i dagen.

## Referanser


## Kilder
*Faktaark hos naturbase.no

## Eksterne lenker
*Om naturreservater i Evje og Hornnes hos botanikk.no
*Bilder fra Linddalen naturreservat
Slemmestad naturminne

**Slemmestad naturminne** er en veiskjæring langs østre siden av nyveien, som går fra Slemmestad sentrum i retning Sundbyveien. Området er en del av to eiendommer, området nærmest Nyveien tilhører Slemmestad fabrikker som har gårdsnummer 38 og bruksnummer 162, mens området lengst bort fra veien tilhører eiendommen med gårdsnummer 38 og bruksnummer 521. Området ble vernet 15. januar 1988, men vernet er ikke matrikkelført på eiendommene.

## Verneformål

Naturminnet viser kontaktflaten mellom det prekambriske grunnfjellet og de mellomkambriske sedimentære berartene. Naturminnet i Slemmestad viser lagdelingen bestående av grunnfjellet i bunnen, deretter et dårlig utviklet konglomerat samt kalkstein og alunskifer fra kambrisk tid. Over dette ligger et horisontalt vulkansk lag fra permtiden..

## Referanser




## Eksterne lenker
* 
* Naturminnets verneforskrift hos Lovdata
* Brosjyren ''Fossilforekomst'', utgitt av Fylkesmannens miljøvernavdeling og Statens naturoppsyn
Delrutine

En **delrutine**, også kalt **underrutine** eller **subrutine**, er innenfor programmering navnet på en sekvens av programvareinstruksjoner som utfører en spesiell oppgave, og som utgjør en enhet. Denne enheten kan bli brukt i programmer som krever at en spesiell oppgave skal utføres.

Underprogrammer kan bli definert innenfor et dataprogram, eller som separate som biblioteker som kan brukes av flere programmer. Avhengig av programmeringsspråk, blir en delrutine kalt prosedyre, funksjon, rutine, metode eller underprogram. Den generiske benevnelsen kallbar enhet er noen ganger blitt brukt.

## Referanser
Laugen landskapsvernområde

**Laugen landskapsvernområde** er et landskapsvernområde på Trondeneshalvøya i Harstad kommune i Troms. Området ligger mellom Altevågen i nord og Trondenes i sør og omfatter Altevågholmen, Sølvskeivågen, tjernet Laugen og de nærliggende landområdene avgrenset av Trondenesveien i øst. Det har et samlet areal på 153 dekar, hvorav 85 dekar består av salt- eller ferskvann og 56 dekar består av lauskog.

Landskapsvernområdet ble opprettet 8. desember 1995 for å gi vern til det gamle kulturlandskapet og tjernet som er hekkeområde for våtmarksfuglearter som blant annet horndykkere og sjøorrer. Området har en artsfattig vannvegetasjon.

## Referanser
Sundsvollsundet naturreservat

**Sundsvollsundet naturreservat** er et naturreservat på Helløya i Harstad kommune i Troms. Naturreservatet ligger helt sør på øya, i fjellsiden mot Sundsvollsundet som skiller Helløya fra Bjarkøya. Det har et samlet areal på 234 dekar, hvorav 77 dekar består av fjell i dagen, 108 dekar består av lauskog og 19 dekar består av myr.

Naturreservatet ble opprettet 4. juni 2004 for å gi vern til fuglefjellet og dets dyre- og planteliv. Den vestlige delen av området er tilholdsted for den største kolonien av krykkje i Troms. Toppskarv, gråmåke og teist er andre fuglearter som har tilhold i naturreservatet.

## Referanser
Enosmaeus

* Se Systematisk inndeling

***Enosmaeus*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, lys brunlig trebukk. Antennene er nokså kraftige og litt lengre enn kroppen. Pronotum er rundet, bredest litt foran midten, med en midtfure i den fremre halvdelen. Dekkvingene er smale og jevnbrede, kraftig punkterte. Beina er nokså lange.

## Utbredelse
Arten lever på Cuba, Hispaniola og Puerto Rico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Achrysonini Lacordaire, 1869
******** Slekten *Enosmaeus* Thomson, 1878
********* *[[Enosmaeus cubanus]]* Thomson, 1878

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Osmopleura

* Se Systematisk inndeling

***Osmopleura*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En ganske stor (ca. 28 millimeter), avlang, fint hårete, brokete farget trebukk. Antennene er nokså korte, rundt halvparten av kroppslengden. Hode og pronotum er blankt svarte med hvite striper. Pronotum er litt bredere enn langt, med rundede sider. Dekkvingene er avmalnende bakover, tilspissede bak, brubnrøde bortsett fra midtpartiet innerst ved sømmen som er avgrenset av en lengderibbe og brunsvart. Beina er forholdsvis korte. Undersiden er blankt svart med flekker av lys bestøvning på sidene.

## Levevis
Arten er knyttet til palmer, særlig til arten "cabbage palm" (*[[Sabal palmetto]]*), men kan trolig også utnytte slektninger av denne. Arten finnes i områder dominert av denne palmen og furutrær. De voksne billene er aktive i mai-juni. Om de blir forstyrret, slipper de seg ned på bakken og ligger stille med buken i været. Det har blitt foreslått at undersiden ligner på noen gravevepser og slik kan gi arten noe beskyttelse.

## Utbredelse
Arten lever i det sørøstlige USA (Texas, Georgia og Florida).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Agallissini LeConte, 1873
******** Slekten ***Osmopleura*** Linsley, 1964
********* *[[Osmopleura chamaeropis]]* (Horn, 1893)

## Kilder
* Nettside om arten
* Liste over slektene
* Katalog med utbredelsesdata 

## Eksterne lenker
*
Cyclocranium

* Se Systematisk inndeling

***Cyclocranium*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En liten, blank, mørkbrun, maurlignende trebukk. Antennene er litt kortere enn kroppen, det innerste leddet krumt. Hodet er rundt, litt bredere enn pronotum, som er ganske lite, omtrent så langt som bredt, sekskantet med en butt tann midt på hver sidekant. Dekkvingene er timeglass-formede, tydelig innbuktede i midten, rødbrune ved roten og mørke i spissen. Beina er nokså kraftige med klubbeformede lår.

## Utbredelse
Arten forekommer i Australia (Victoria).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ametrocephalini Lacordaire, 1869
******** Slekten ***Cyclocranium*** Neervoort van der Poll, 1891
********* *[[Cyclocranium swierstrae]]* Neervoort van der Poll, 1891

## Kilder
* Oversikt over artene 

## Eksterne lenker
*
Linddalsfjellet

**Linddalsfjellet** er et fjell (601 moh.) på østsiden av fylkesvei 3788 øverst i Dåsvannsdalen i Evje og Hornnes kommune. Lindalen naturreservat ligger under fjellet mot sør, mellom fjellet og veien.

## Kilder
*Om Linddalsfjellet hos yr.no
Kvannesvatn naturreservat

**Kvannesvatn naturreservat** er et naturreservat i Harstad kommune i Troms. Naturreservatet ligger om lag 14 kilometer sør for Harstad sentrum, mellom Sørvikvågen i nord og Brokvika i sør, og omfatter Kvannesvatnet og det nærliggende våtmarksområdet. Det har et samlet areal på 125 dekar, hvorav 46 dekar består av vann eller myr og 68 dekar består av lauskog.

Naturreservatet ble opprettet 14. februar 1975 for å bevare et næringsrikt kalkvann og omgivelsene rundt med det tilhørende dyre- og plantelivet. Det er et hekkeområde for blant annet horndykkere, toppender, stokkender og sjøorrer.

## Referanser
Pempteurys

* Se Systematisk inndeling

***Pempteurys*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En liten, avlang, noe maurlignende, brun trebukk med flekker av grålig bestøvning. Antennene er tynne og litt lengre enn kroppen. Pronotum er tønneformet, litt lengre enn bredt. Dekkvingene er jevnbrede.

## Levevis
Larvene utvikler seg i hard og tørr, død ved på greiner og stammer. Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.

## Utbredelse
Slekten er kjent fra Guatemala, Costa Rica og Panama.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Anaglyptini Lacordaire, 1869 
******** Slekten *Pempteurys* Bates, 1885
********* *[[Pempteurys sericans]]* Bates, 1885

## Kilder

* Liste over slektene
* Katalog med utbredelsesdata 

## Eksterne lenker
* 
*
Aphneope

* Se Systematisk inndeling

***Aphneope*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore, spinkle, lyst brunlige trebukker. Antennene er tynne og litt kortere enn kroppen. Hodet er nokså stort, så bredt som pronotum på det bredeste. Pronotum er mye lengre enn bredt, delt i to avsnitt ved en innsnevring litt foran midten, bak denne med en kraftig tann på hver side. Dekkvingene er smale, jevnbrede, med noen grove groper og en lengderibbe. Beina er lange og ganske tynne.

## Utbredelse
Slekten er utbredt i Australia (Queensland).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Aphneopini Aurivillius, 1912
******** Slekten ***Aphneope*** Pascoe, 1863
********* *[[Aphneope quadrimaculata]]* Neervoort van der Poll, 1891
********* *[[Aphneope sericata]]* Pascoe, 1863 
## Kilder
* Liste over slektene
* Katalog med utbredelsesdata 

## Eksterne lenker
* 

Kategori:Dyr formelt beskrevet i 1863
Zehra

* Se Systematisk inndeling

***Zehra*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, mørke trebukker, dekkvingene kan ha røde eller gule tegninger. Antennene er slanke og litt lengre enn kroppen. Pronotum er rundet. Dekkvingene er blanke, avsmalnende bakover til jevnbrede. Beina er slanke.

## Utbredelse
Artene er utbredt i Chile og det vestlige Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Bimiini Lacordaire, 1869
******** Slekten ***Zehra*** Özdikmen, 2008
********* *[[Zehra coemeterii]]* (Thomson, 1856)
********* *[[Zehra flavosignata]]* (Fairmaire & Germain, 1859) 
********* *[[Zehra integra]]* (Fairmaire & Germain, 1859) 
********* *[[Zehra krahmeri]]* (Cerda, 1973) 
********* *[[Zehra livida]]* (Germain, 1900)

## Kilder
* Liste over slektene
* Katalog med utbredelsesdata 

## Eksterne lenker
* 
*
Henry McMaster

**Henry Dargan McMaster** (født 27. mai 1947 i Columbia i Sør-Carolina) er en amerikansk politiker og advokat som er den 117. og sittende Guvernør av Sør-Carolina. Han inntok embetet den 24. januar 2017. Han tjestegjorde før dette som den 91. Viseguvernør av Sør-Carolina fra 2015 til 2017, så vel som Statsadvokat for Sør-Carolina fra 2003 til 2011. Fra 1981 til 1985 tjenestegjorde McMaster United States Attorney, hvor han var best kjent for etterforskningen av marijuanasmuglere i Sør-Carolina som en del av Operation Jackpot. McMaster tjenestegjorde også på *South Carolina Commission on Higher Education* og ledet South Carolina Republican Party fra 1993 til 2002.

McMaster etterfulgte Nikki Haley til posten som Guvernør av Sør-Carolina når Nikki Haley trakk seg som guvernør for å bli USAs FN-ambassadør.

## Referanser
Calydon

* Se Systematisk inndeling

***Calydon*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, rødbrun eller svarte trebukker med litt flat kroppsform og en lys, X-formet tegning på dekkvingene. Antennene er kortere enn kroppen hos hunnene, lengre hos hannene. Pronotum er rundet, dekkvingene nesten jevnbrede.

## Utbredelse
Slekten er utbredt i Chile og det sørlige Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callidiini Kirby, 1837
******** Slekten *Calydon* J. Thomson, 1864
********* *[[Calydon globithorax]]* (Fairmaire & Germain, 1861)
********* *[[Calydon submetallicum]]* (Blanchard, 1851)

## Kilder
* Liste over slektene
* Katalog med utbredelsesdata, amerikanske arter 
* Bilder av artene 
## Eksterne lenker
* Bilder av ''Calydon submetallicum''
* 
*
Adrium

* Se Systematisk inndeling

***Adrium*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En nokså liten, avlang, blank, hårete, brun trebukk. Antennene er rundt halvparten så lange som kroppen, litt sagtakkede. Pronotum har rundede sider, med noen glatte, blanke partier langs midtlinjen og på hver side av denne. Dekkvingene er jevnbrede.

## Levevis
-->
## Utbredelse
Arten er utbredt det sørøstlige Australia (Victoria).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callidiopini Lacordaire, 1869 
******** Slekten *Adrium* Pascoe, 1866
********* *[[Adrium artifex]]* (Newman, 1842)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Trachylophus

* Se Systematisk inndeling

***Trachylophus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Store (gjerne ca. 30-40 millimeter), matt gråbrunlige trebukker. Antennene er gjerne noe lengre enn kroppen og ganske kraftige, litt sagtakkede i alle fall i den indre delen. Pronotum har rundede sider og er kraftig knudrete eller tverr-rynket. Dekkvingene er avsmalnende bakover, avrundede i spissen.

## Utbredelse
Slekten er utbredt på Sørøst-Asia (det sørlige Kina, Vietnam, Borneo og Java).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Cerambycini Latreille, 1804
******** Slekten *Trachylophus* Gahan, 1888
********* *[[Trachylophus acutulus]]* Holzschuh, 2009
********* *[[Trachylophus approximator]]* Gahan, 1888
********* *[[Trachylophus rugicollis]]* Gressitt, 1948
********* *[[Trachylophus sinensis]]* Gahan, 1888

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* Bildegalleri 
* Bilde av ''Trachylophus approximatus''
* 
*
Brachysarthron

* Se Systematisk inndeling

***Brachysarthron*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore (8 - 12 millimeter), avlange, blanke, svarte trebukker med metallisk blå eller grønne dekkvinger. Antennene er noe lengre enn kroppen, i alle fall i spissen sagtakkede. Pronotum er tønneformet, innsnevret ved roten. Beina er forholdsvis lange med utpreget klubbeformede lår.

## Utbredelse
Slekten er utbredt i det sørlige og vestlige Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Cleomenini Lacordaire, 1869
******** Slekten *Brachysarthron* Thomson, 1864  
********* *[[Brachysarthron antennatum]]* Thomson, 1864
********* *[[Brachysarthron copei]]* Bjørnstad, 2015

## Kilder
* Bjørnstad, A. (2014) Studies in Afrotropical Cleomenini (Coleoptera, Cermabycidae, Cerambycinae). IV. Revision of the genus *Brachysarthron* Thomson, 1864. Norwegian Journal of Entomology 61: 76-81.
* Bjørnstad, A. (2015) Studies in Afrotropical Cleomenini (Coleoptera, Cerambycidae, Cerambycinae). VIII. Corrigenda & addenda to parts I–IV. Norwegian Journal of Entomology 62: 100-103. http://www.entomologi.no/journals/nje/2015-1/pdf/nje-vol62-no1-100-103-bjornstad.pdf
* Katalog med utbredelsesdata 

## Eksterne lenker
* Bildegalleri
* 
*
Nils Holtermann

**Nils Stockfleth Schultz Holtermann** (1835–1917) var en norsk gårdbruker, brukseier, bankdirektør og politiker. Han var Strindas ordfører fra 1874 til 1877 og møtte som vara på Stortinget i 1891. Nils Holtermann var høyremann.

## Familie, yrke og offentlige verv
Han tilhørte den nordenfjelske grenen av Holtermann-slekten. Han vokste opp i en prestefamilie, som sønn av Peter Christian Tyrholm Holtermann og Frederikke Dorothea, født Rambeck. Han ble oppkalt etter farens pleiefar, Niels Stockfleth Schultz. Han ble født på Kvernes og hadde deler av oppveksten i Trondheim og Oppdal. Nils Holtermann giftet seg i 1872 med Marit Forve Dørum fra Oppdal.

Etter Trondhjems katedralskole fikk han sin jordbruksutdannelse på Karlslyst hovedgård i Malvik og studerte jordskiftelandmåling i Sverige. Fra 1861 til 1869 var han utskiftningsformann i Søndre Trondhjems amt (nå Sør-Trøndelag). På auksjon i 1868 kjøpte han den vanskjøttede gården Sluppen utenfor Trondhjem, hvor han drenerte jordene og bygde opp en stor besetning på over 60 kyr. Vinteren 1877/1878 ble besetningen rammet av en epidemi som medførte at den måtte slaktes, og bygningene måtte rives og flyttes. Holtermann led et betydelig økonomisk tap, men gjenoppbygde gården og drev den frem til han solgte den til Fredrik Bruseth rundt 1900. Han var også forretningsfører for Hommelvik bruk og eide et møllebruk i Hommelvik.

Holtermann var medlem av Strinda herredsstyre og formannskap, ordfører fra 1874 til 1877, forlikskommissær og valgmann ved flere stortingsvalg. Selv var han vararepresentant til Stortinget fra Søndre Trondhjems amt fra 1889 til 1891, og møtte for avdøde Nils Nilsen Pukstad i 1891. Holtermann var formann i direksjonen (styret) i Strindens Sparebank og medlem av direksjonen i Norges Bank fra 1901 til 1905.

## Æresbevisninger
Holtermann ble utnevnt til ridder av 1. klasse av St. Olavs Orden i 1894.

Holtermanns vei i nåværende Trondheim kommune er oppkalt etter ham.

## Referanser


## Eksterne lenker
*
Knulliana

* Se Systematisk inndeling

***Knulliana*** er en slekt av biller som tilhører den artsrike underfamilien Cerambycinae i familien trebukker

## Utseende
En middelsstor til nokså stor (15-30 millimeter), avlang, matt, lysbrun trebukk. Antennene er tynne og mye lengre enn kroppen hos hannene, omtrent så lange som kroppen hos hunnene. Pronotum er bredere enn langt, rundet, med en liten pigg langt bak på hver sidekant. Dekkvingene er parallellsidige, bakerst med en liten pigg. Beina er tynne.

## Levevis
Larvene utvikler seg i hikkori og eik. Arten finnes i tørre områder. De voksne billene kan lage lyd ved stridulering om de blir forstyrret.

## Utbredelse
Slekten forekommer i USA, det nordlige Mexico og Vestindia.

## Systematisk inndeling

* Ordenen biller, Coleoptera Linnaeus, 1758(Cerambycidae).

## Utseende

** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Bothriospilini Lane, 1950
******** Slekten *Knulliana* Linsley, 1962
********* *[[Knulliana cincta]]* (Drury, 1773)
********** *[[Knulliana cincta cincta]]* (Drury, 1773)
********** *[[Knulliana cincta sonorensis]]* (Schäffer, 1908)
********** *[[Knulliana cincta spinifera]]* (Fabricius, 1792)

## Kilder
* Liste over slektene
* Katalog med utbredelsesdata 

## Eksterne lenker
* 
*
Niraeus

* Se Systematisk inndeling

***Niraeus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore (gjerne 25-30 millimeter), langbeinte, blanke trebukker, kontrastrikt fargede i svart, gult og rødt. Antennene er kortere enn kroppen og tofargede, svarte i begge ender og gule eller gulhvite på midten. Pronotum er rundet, rødt eller svart. Dekkvingene er avsmalnende bakover. Bakbeina er særlig lange.

## Levevis
Larvene utvikler seg i ved av løvtrær.

## Utbredelse
Slekten er utbredt i Sørøst-Asia, fra Myanmar i vest til Sumatra og Sarawak i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callichromatini Blanchard, 1845
******** Slekten *Niraeus* Newman, 1840
********* *[[Niraeus bicolor]]* (Gressitt & Rondon, 1970)
********* *[[Niraeus samarahanensis]]* (Abang & Vives, 2004)
********* *[[Niraeus tricolor]]* Newman, 1840

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* 
*
Karl Madsen

**Karl Johan Wilhelm Madsen** (født 22. mars 1855 i København, død 16. april 1938 København) var en dansk maler, kunsthistoriker og museumsdirektør. 

Han var en av skagenmalerne; han kom sammen med Christian Skredsvig første gang til Skagen i 1873, og ble senere direktør for Statens Museum for Kunst.

## Referanser
Oscar Björck

**Oscar Gustaf Björck** (født 15. januar 1860 i Stockholm, død 5. desember 1929 i sitt hjem) var en svensk kunstner og professor ved Konsthögskolan 1898-1925, og fra 1918 også Konstakademiens visepresident. Han var en av skagenmalerne.

## Referanser
Anders Kvernmo Langset

**Anders Kvernmo Langset** (født 1987) er en norsk studentpolitiker og tidligere leder av Norsk studentorganisasjon (NSO). Fra juni 2015, har han vært rådgiver for Arbeiderpartiets stortingsgruppe. 

Han er vokst opp i Tomrefjord i Vestnes, og flyttet senere til Bergen for å studere lærerutdanning ved Høgskolen i Bergen (HiB). 

## Referanser
Emil Rummelhoff

**Emil Rummelhoff** (født 24. september 1859 i Mandal, død 26. juli 1948 i Arendal) var en norsk dekorasjonsmaler. Rummelhoff gikk i lære hos dekorasjonsmaler Wilhelm Krogh i Kristiania i begynnelsen av 1880-årene. Han slo seg ned i Arendal i 1887 etter å ha mottatt sitt håndverkerbrev året før. På 1890-tallet bodde han noen få år i Chicago, før han returnerte til Arendal hvor han bodde til sin død. Han mottok kongens fortjenstmedalje.

## Virke
Et av hans mest kjente verk er dekorasjonene i festsalen i Arendal gamle rådhus, som han utførte i 1891 i forbindelse med at kong Oscar 2. besøkte byen. 
I 1929 stod han for deler av dekorasjonene i Stokken kirke, bl.a. galleribrystningen og hele kirkeinteriøret.
Han malte også flere skutemalerier. Flere av disse befinner seg på Aust-Agder museum og arkiv. avd. KUBEN og i Smith-Sørensens sjøfartsmuseum. 

## Sanger
Rummelhoff var også en ivrig musiker og skrev flere sanger. De meste kjente er "Sang til Arendal" og "Merdøvisa".

## Referanser
Chlorethe

* Se Systematisk inndeling

***Chlorethe*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore, svarte trebukker med grønnlig metallisk glans og lange antenner. Pronotum er tønneformet, dekkvingene nesten parallellsidige.

## Levevis
Larvene lever i død ved, mest av løvtrær.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 eller Unxiini
******** Slekten *Chlorethe* Bates, 1867
********* *[[Chlorethe brachyptera]]* Zajciw, 1963
********* *[[Chlorethe ingae]]* Bates, 1867
********* *[[Chlorethe lalannecassoui]]* Dalens, Tavakilian, & Touroult, 2010
********* *[[Chlorethe scabrosa]]* Zajciw, 1963

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* Bildegalleri
* 
*
Moskusgresskar

**Moskusgresskar** (*Cucurbita moschata*) er et gresskar i gruppen *[[Cucurbita]]*. Den stammer opprinnelig fra Sør- og Mellom-Amerika men er senere introdusert flere steder rundt om i verden. Det finnes flere varianter, blant annet flaskegresskar som er en type vintersquash.

## Varianter

Fil:Cucurbita moschata Butternut 2012 G2.jpg|Flaskegresskar eller "Butternut"-gresskar
Fil:Cucurbita moschata Crookneck group - neck and trombone mature squashes.jpg|"Crookneck"-gresskar
Fil:Cucurbita moschata 'Tromboncino'.jpg|"Tromboncino"-gresskar
Fil:Cucurbita moschata Long of Naples Squash.jpg|"Long of Naples"-gresskar
Fil:Cucurbita moschata Long Island Cheese squash.jpg|"Long Island Cheese"-gresskar
Fil:Cucurbita moschata Musquée de Provence - "Courge musquée" squash gourd.jpg|"Musquée de Provence"-gresskar
Fil:Cucurbita moschata (giraumon 4).jpg|"Giromon"-gresskar
Fil:Aehobak.jpg|"Aehobak"-gresskar


## Eksterne lenker
*
Ugra skimaraton

**Ugra skimaraton** er et årlig ultraløp i langrenn som arrangeres i Khanty-Mansijsk i Russland. Løpet ble arrangert første gang i 2013, og var det avsluttende løpet i FIS Worldloppet Cup.

Løpet er på 50&nbsp;km, men har også kortere løp på 25&nbsp;km og 5&nbsp;km.

## Tidligere løp

## Kilder
* Vinnere 2013 - 2017
* Resultater 2017
* Resultater 2016: menn - kvinner
* Resultater 2015: menn - kvinner
* Resultater 2014 (norsk oversettelse)
* Resultater 2013 (norsk oversettelse)

## Eksterne lenker
* Offisiell hjemmeside